**Cvetoče drevo**

Pri tej likovni nalogi boš s pomočjo krompirjevega pečatnika (štampiljke) izdelal cvetoče drevo. Poskusi najti barven karton ali list, na katerega s flomastri, barvicami ali voščenkami narišeš deblo in veje drevesa. Spodaj desno se lepo podpiši.

Potem boš izdelal pečatnik. Pri tem naj ti pomaga kdo od odraslih. Vzemi krompir in ga prereži na pol. Na eni polovici s svinčnikom nariši obliko cveta (verjetno že veš, da ima pet cvetnih listov). Vso površino, ki je okrog cveta, previdno odreži, tako, da dobiš štampiljko v obliki cveta.

Nato pripravi zmes moke in vode, ki naj bo srednje gosta. S čopičem ali prstom nanesi zmes na pečatnik in odtisni prvi cvet. Če se ti zdi zmes preredka, dodaj še malo moke, če je pregosta, pa dodaj vodo.

Pri odtiskovanju bodi natančen. Okrasi drevo s cvetovi in razmisli, katero drevo si naslikal. Je to jablana, češnja, hruška ali breskev? Preveri v naravi.

S cvetočimi drevesi bi lahko okrasili tudi spletno stran šole, kaj menite? Izdelke pričakujem do srede, 22. 4. 2020.

učiteljica Barbara